Bartel Pietersen - Wikipedia

# Bartel Pietersen

### vanuit Wikipedia, die vrye ensiklopedie.

Bartel is die Deense stamvader van een van die groter Pieterse Afrikanerfamilies.

## [wysig] Herkoms

Weinig is bekend oor Bartel se herkoms. Wat bekend is, is dat hy afkomstig was van die stad Randers, in Denemarke.

## [wysig] Alternatiewe name

Voorheen bekend in publikasies as Barthold Pietersen van Randers - die 'n' het later by baie families op natuurlike wyse verdwyn, andere het dit behou. Daar is onsekerheid oor wat Bartel se oorspronklike naam was. Sy Deense naam mag dalk Bartel of Bartold en sy van Pedersen of Pederson gewees het. Die "Inventories of the Orphan Chamber, Cape Town Archives Repository, South Africa" gebruik die naam Bartel Pietersz van Randers. Sy noemnaam op die Deense skip was skynbaar "Randers" met verwysing na sy stad van herkoms.

## [wysig] Aankoms in Suid-Afrika

Bartel het op stormagtige wyse by die Kaap aangekom. Hy was bootsman in diens van die Deense Oos Indiese Kompanjie, toe sy skip, bekend as Kroonprinses van Denemarke , 'n Oosindiëvaarder, op 9 Junie 1752 deur 'n storm in Mosselbaai verwoes is. Van sy kaptein, Svend Finger, kry 'Randers' en Mortensen, soos wat hy aan boord bekend gestaan het, op 25 Augustus 1753 toestemming om sy heil aan land te soek, waar hy dit ookal kan vind.

Bartel het in 1756 toestemming van die goewerneur van die Kaap de Goede Hoop Rijk Tulbach ontvang om by die Kaap aan te bly, waar hy burgerregte ontvang het.

## [wysig] Huwelik en kinders

Op 29 Maart 1761 trou hy met Anna Christina MINNIE, dogter van Dirk Minnie en Christina Scheepers, te Swellendam. Dirk Minnie was die stamvader van die Minnie-familie.

Barthold het sewe kinders gehad:

1. Maria Magdalena Pieterse gedoop in 1764
2. Johannes Theodorus Pieterse gedoop in 1765
3. Pieter Pieterse gedoop in 1768
4. Jacobus David Pieterse gedoop in 1771
5. Ferdinandus Albertus Pieterse gedoop in 1773
6. Frederik Pietersegedoop in 1773
7. Christina Pieterse gedoop in 1775

## [wysig] Verwysings

1. Die Groot Afrikaanse familienaamboek - C.Pama
2. Stamvader Bartel Pieterse - Navorsing deur Gerda Pieterse

Ontsluit van "http://af.wikipedia.org../../../b/a/r/Bartel_Pietersen_6227.html"

Kategorie: Suid-Afrika

##### Views

- Artikel
- Bespreking
- Huidige wysiging

##### Soek